START ratifikasiya edildi, növbədə taktiki nüvə silahları gəlir
Mütəxəssislər taktiki nüvə silahlarını soyuq müharibə dövrünün taktiki silahı hesab edilir
Ekspertlər hesab edir ki, Rusiya və Birləşmiş Ştatlar indi diqqəti qısa mənzilli taktiki nüvə silahlarına yönəltməlidir Bu yaxınlarda ABŞ Senatı Strateji Silahların ixtisarına dair yeni müqaviləni ratifikasiya etdi. Burada uzun mənzilli nüvə silahları nəzərdə tutulur. Hazırda belə bir sual durur: Rusiya və Birləşmiş Ştatlar qısa mənzilli və ya taktiki silahların ixtisarını da nəzərdən keçirə bilərmi? Taktiki silahlar strateji nüvə başlıqları qədər böyük ola bildiyi halda, daha qısa məsafələr üçün nəzərdə tutulub. Bu raketlər 500 kilometrdən az məsafədə yerdən və havadan atılaraq, döyüş silahları növünə aiddir. Özəl araşdırma mərkəzi olan Silahlara Nəzarət Assosiasiyasının rəhbəri Deril Kimbalın fikrincə, Vaşinqton və Moskvanın nə qədər taktiki silaha malik olduğunu demək çətindir, çünki belə silahlara nəzarəti nəzərdə tutan heç bir rəsmi sənəd yoxdur. Ekspertlərin çoxu inanır ki, Rusiyanın taktiki nüvə başlıqlarının böyük hissəsi Çindən nüvə təhlükəsinin qarşısını saxlamaq məqsədilə şərq sərhəddində saxlanılır. Nüvə silahları siyasətilə məşğul olan Ploughshares Fondunun prezidenti Cozef Sinrinsione Moskvanın geniş taktiki nüvə silahları anbarına malik olmasını başqa səbəblərlə izah edir. Sirinsione deyir ki, Moskvanın böyük sayda taktiki nüvə silahı soyuq müharibə dövründən qalma bir şeydir. Deril Kimbal kimi bir sıra ekspertlər hesab edir ki, taktiki nüvə silahlarının məsuliyyəti dəyərindən daha artıqdır və onlar təhlükəsizlik sahəsində müəyyən mənada risk yaradır. Bu yaxınlarda Senatın ratifikasiya etdiyi yeni START müqaviləsi taktiki nüvə silahlarını əhatə etmir. Burada ağır bombardmançılar və sualtı qayıqlardan atılan uzun mənzilli strateji nüvə başlıqları nəzərdə tutulur. Lakin Cozef Sirinsione Senatda dinləmələr zamanı taktiki nüvə silahlarının qeyd edildiyini bildirir. Obama administrasiyası nüvə silahlarının azaldılmasını xarici siyasət sahəsində prioritet edib. Ekspertlər bildirir ki, yeni START müqaviləsi irəliyə doğru mühüm adımdır. Təhlilçilər deyir ki, Vaşinqton və Moskva indi diqqəti taktiki nüvə silahlarından başlayaraq, digər kateqoriyalı nüvə başlıqlarına yönəltməlidir.